open-index/open-wikipedia-markdown huggingface dataset:
האריה של מלכת הלילה

"**נקמת הגיהנום רותחת בליבי**" (בגרמנית: "**Der Hölle Rache kocht in meinem Herzen**", ידועה גם בשמה המוכר "האריה של מלכת הלילה") היא האריה המפורסמת ביותר באופרה של וולפגנג אמדאוס מוצרט "חליל הקסם". זוהי האריה השנייה של מלכת הלילה באופרה.

את האריה המיועדת לסופרן מבצעת מלכת הלילה במערכה השנייה של האופרה, כאשר המלכה מלאת הזעם שולחת סכין לעבר בתה פמינה ומאיצה בה להתנקש באויבה זרסטרו, ולא תתכחש לה ותקלל אותה לעולמי עד.

האריה היא אחת מהאריות המפורסמות בתולדות האופרה, וידועה כמאתגרת במיוחד וכדורשת וירטואוזיות. במשך השנים זכתה לביצועים רבים, שהראשון שבהם על ידי יוזפה הופר (לבית ובר), גיסתו של מוצרט ואחותה של קונסטנצה מוצרט.

## המוזיקה
[ממוזער|האריה בניצוחו של [פרנץ פריצ'אי ובביצועה של ריטה סטרייך]]
האריה כתובה בסולם רה מינור, ומתוזמרת לזוג חלילים, זוג אבובים, זוג בסונים, זוג קרנות בפה וזוג וחצוצרות, יחד עם טימפני וחטיבת כלי קשת. זוהי תזמורת גדולה יותר מזו שמלווה את האריה הראשונה של מלכת הלילה והיא מורכבת מכל נגני התזמורת של האופרה, מלבד קלרינטים וטרומבונים.

האריה ידועה כיצירה שמאתגר מאוד לבצע. המנעד הקולי שהיא דורשת משתרע על פני שתי אוקטבות, מ-F4 עד F6, ודורש טסיטורה גבוהה מאוד, מ-A עד C6.{
 \override Score.TimeSignature #'stencil = ##f
 \relative c* {
 \time 3/4
 \key f \major
 a4^\markup { "Tessitura" }\glissando c' s
 f,,^\markup { "Range" }\glissando f* s
 }
}בשיא האריה, המלכה שרה את המילים "Hört, hört, hört!" ("הקשיבו, הקשיבו, הקשיבו!") כסולו, במעין דיאלוג לסירוגין עם אקורדים רמים של התזמורת. שתי ההברות הראשונות מושרות על הצלילים רה ופה, ובכך נרמזת האפשרות להשלמת הטריאדה של רה מינור באמצעות הדרגה החמישית בסולם, לה. עם זאת, במקום הפתרון הצפוי, המלודיה ממשיכה עם סי במול - הדרגה השישית המונמכת - ויוצרת חריגה מההיגיון הטונאלי הצפוי. מהלך זה מעצים את המתח הדרמטי ומדגיש את אופייה המאיים של מלכת הלילה. האפקט מוגבר באמצעות הרמוניה נפוליטנית  המנוגנת על ידי התזמורת, ובנגינת אוניסון גבוהה של הכינורות על מיתר סול, התורמת להחרפת הצבע המוזיקלי.

## מילות האריה
לברית היצירה, כולל האריה, נכתב בגרמנית בידי עמנואל שיקאנדר על בסיס סיפורו של אוגוסט ליבסקינד "לולו או חליל הקסם".

## ביצועים
הזמרת הראשונה שביצעה את האריה על הבמה הייתה יוזפה הופר, גיסתו של מוצרט, ב-30 בספטמבר 1791, והיא הייתה בת 32 באותה העת. הופר נודעה כבעלת מנעד קולי יוצא דופן וקול גמיש במיוחד, ומקובל להניח כי מוצרט, שהכיר היטב את יכולותיה הווקאליות, חיבר את שתי האריות הווירטואוזיות של מלכת הלילה באופן שידגיש ויציג לראווה את כישוריה.

בעדות מאוחרת מהמאה ה-19 מתואר כי מוצרט עצמו התרשם עמוקות מביצועה של הופר. במכתב משנת 1840 מאת המלחין איגנץ פון זייפריד אל הלבריתן גאורג פרידריך טרייטשקה מסופר כי בליל חייו האחרון של מוצרט, ב-4 בדצמבר 1791, כאשר האופרה כבר נחלה הצלחה רבה, התייחס המלחין לביצועה של גיסתו והביע התפעלות מן האופן שבו שרה את הצליל הגבוה באריה, וכן מהדגשת הצליל סי במול בקריאה "Hört! hört! hört!".

בעת החדשה ביצעו והקליטו את האריה זמרות סופרן רבות. היא הופיעה בסרט אמדאוס, והקלטה של האריה נכללה באוסף ההקלטות שנשלח לחלל בתקליט הזהב של וויאג'ר במסגרת משימות החלל וויאג’ר 1 וויאג’ר 2.

## קישורים חיצוניים

* 

## הערות שוליים

קטגוריה:אריות
רשת אספקת תוכן

ממוזער|בצד שמאל, שרת יחיד העושה שימוש בשרת בודד. בצד ימין - רשת אספקת תוכן, העושה שימוש במספר שרתים מפוזרים גאוגרפית
**רשת אספקת תוכן** (באנגלית: **Content Delivery Network** או בקיצור **CDN**) היא מערכת המבוססת על שרתי פרוסקי ועל מרכזי נתונים. ה-CDN מספק מהירות ואיכות של זרימת נתונים למשתמשי קצה באתרי אינטרנט, באמצעות פיזור גאוגרפי של שרתים. מאז שנות ה-90, חברות ואתרים רבים החלו להשתמש ב-CDN. נעשה בו שימוש במדיה חברתית ובשירותי סטרימינג.

רשת אספקת תוכן שולחת בקשת HTTP אל שרת האחסון שעליו נמצא האתר, מקבלת תשובה בחזרה (HTTP Response) ועל בסיסה בונה את האתר לגולש הנכנס אליו.  היא עושה זאת באמצעות צמצום גודל האתר, אחסון קבציו ואספקת שרתים המפוזרים באופן גאוגרפי בשביל להבטיח זמני טעינה מהירים יותר. מאחסני אתרים משלמים עבור שירות CDN, ומערכת ה-CDN משלמת עבור ספקי שירותי אינטרנט וספקי נתונים בשביל להבטיח את יציבות האתר. מערכות CDN עוסקות גם במניעת התקפות מניעת שירות (DDoS).

רשתות אספקת תוכן ידועות כוללות את Cloudflare, המובילה בתחום, עם שרתים ביותר מ-200 ערים ברחבי העולם, Google Cloud Platform ו-Akamai Technologies.

## הערות שוליים

קטגוריה:שירות אחסון קבצים בענן
קטגוריה:שיתוף קבצים
קטגוריה:רדיו אינטרנט
קטגוריה:מולטימדיה
קטגוריה:הזרמת מדיה
קטגוריה:וידאו באינטרנט
לוק פולנד

**לוק פוטר פולנד** (באנגלית: **Luke Potter Poland**; 1 בנובמבר 1815 – 2 ביולי 1887) היה עורך דין, פוליטיקאי ושופט אמריקאי מוורמונט. הוא כיהן כשופט בית המשפט העליון של ורמונט (שופט משנה בשנים 1848–1849 ו־1857–1860, ונשיא בית המשפט בשנים 1860–1865), כחבר הסנאט של ארצות הברית וכחבר בית הנבחרים של ארצות הברית.

## ביוגרפיה
### ראשית חייו והשכלה
פולנד נולד ב-1 בנובמבר 1815 בווסטפורד, ורמונט, והיה בנם של לותר וננסי פוטר פולנד. אביו היה נגר, חקלאי ובעל מנסרה, וגם כיהן בבית הנבחרים של ורמונט כנציג העיירה ווטרוויל. הוא התחנך בבתי הספר המקומיים ובאקדמיית ג'ריקו, ועבד כפקיד חנות וכעוזר במנסרה של אביו. בנוסף קיבל הסמכה להוראה ולימד בבתי הספר בעיירה מוריסוויל. בהמשך למד משפטים במוריסטאון אצל עו"ד סמואל א. וילארד, והוסמך לעריכת דין בדצמבר 1836.

ב־1838 נשא לאישה את מרת'ה סמית' פייג', ממנה נולדו לו ארבעה ילדים, ולאחר מותה ב־1853 נישא לאחותה, אדליה הנרייטה.

פולנד החל את דרכו הפוליטית כדמוקרטי מתנגד לעבדות, היה מועמד המפלגה לסגן המושל ב־1848, עבר למפלגת האדמה החופשית ובהמשך למפלגה הרפובליקנית עם הקמתה באמצע שנות ה־50.

### קריירה משפטית וציבורית
לאחר הסמכתו עבד כעורך דין במוריסוויל. בהמשך מילא תפקידי מחוז שונים, בהם רשם העיזבון (1839–1840) ותובע המדינה של מחוז למויל (1844–1845).
ב־1848 מונה לשופט משנה בבית המשפט העליון של ורמונט וכיהן בתפקיד עד 1849. ב־1850 עבר לעיר סנט ג'ונסברי, ובשנים 1850–1857 כיהן כשופט בבית המשפט המחוזי של ורמונט. ב־1857 שב לבית המשפט העליון כשופט משנה, וב־1860 מונה לנשיא בית המשפט – תפקיד שבו החזיק עד 1865. פולנד נודע כמשפטן מוערך וכפעיל בולט במערכת הפוליטית של ורמונט.

### סנאטור וחבר קונגרס
באוקטובר 1865 נבחר להשלים את כהונתו של הסנאטור ג'ייקוב קולמר שנפטר, וכיהן בסנאט של ארצות הברית מנובמבר 1865 ועד מרץ 1867 ב־1866 נבחר לבית הנבחרים של ארצות הברית וכיהן שלוש קדנציות (1867–1875). הוא עמד בראש ועדת תיקוני החוקים והעניינים הבלתי גמורים.

לאחר שלא נבחר מחדש ב־1874 שב לעסוק בעריכת דין. ב־1878 נבחר לבית הנבחרים של ורמונט ועמד בראש ועדת החוקה. ב־1882 נבחר שוב לבית הנבחרים של ארצות הברית (הקונגרס ה־48) וכיהן בו עד 1885.

### פעילות ציבורית נוספת
פולנד כיהן כנשיא הבנק First National Bank של סנט ג'ונסברי, ואף כיהן כנאמן של אוניברסיטת ורמונט. הוא עמד בראש "ועדת פולנד" שחקרה את המצב בארקנסו לאחר מלחמת האזרחים במהלך מלחמת ברוקס-בקסטר.

### שנותיו האחרונות ומותו
פולנד פרש לביתו בווטרוויל, שם נבחר שוב לבית הנבחרים של ורמונט ב־1886 ועמד בראש ועדת החוקה. הוא נפטר בבית הקיץ שלו בווטרוויל ב־2 ביולי 1887, ונקבר בבית העלמין מאונט פלזנט שבסנט ג'ונסברי.

## קישורים חיצוניים

* 
* 

קטגוריה:אמריקאים ילידי ורמונט
קטגוריה:חברי בית הנבחרים של ארצות הברית מוורמונט
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מוורמונט
קטגוריה:סנאטורים חברי המפלגה הרפובליקנית
קטגוריה:עורכי דין אמריקאים במאה ה-19
קטגוריה:שופטי בתי המשפט של מדינת ורמונט
קטגוריה:אמריקאים שנולדו ב-1815
קטגוריה:אמריקאים שנפטרו ב-1887
השושלת הזירית

ממוזער|מפה המציגה את השטח בשליטת השושלת הזירית, סביבות 980
**השושלת הזירית** (בערבית: **الزيريون**; בתעתיק: א-זיריון; ידועה גם בתור **באנו זירי**, בערבית: **بنو زيري**) הייתה צנהג'ה ברברית ואמירות שהתקיימה באזורים המודרניים של תוניסיה, אלג'יריה (אז איפריקיה), מרוקו וחצי האי האיברי בין 972 ל-1148. מקים השושלת היה זירי איבן מנד , המנהיג הצבאי של השושלת הפאטמית, שושלת שליטים שיעים. השושלת הזירית שיתפה פעולה עם השושלת הפאטמית וכבשה אזורים רבים במגרב ובחצי האי האיברי לפני שנכנסה תחת פיקודה של בית עבאס.

תחת הנהגתו של בולוגין איבן זירי, השושלת הזירית השתלטה על אזורים רבים בפאס (מרוקו המודרנית). עם זאת, הם חוו התנגדות רבה מטעם מקומיים אשר השתייכו לשבטי הזנאטה. עד 978, השושלת הזירית כבשה את טריפוליטניה, ובמאה ה-11 המשיכה לכבוש שטחים בחצי האי ספרד (אז אל-אנדלוס)

ב-1048, בית עבאס השתלטו על השושלת הזירית, והיא הפכה לשטח בחסות בית עבאס, אימפריה ערבית-מוסלמית. השפה הנפוצה בשושלת הזירית הייתה ברברית, אך רבים דיברו גם בערבית מגרבית, ברומנאית אפריקאית ובעברית. אשיר הייתה בירתה של השושלת הזירית מ-936 עד 1014. מ-972 עד 1057, בירתה הייתה מנסוריה. לשושלת הזירית הייתה השפעה רבה על ערים כגון גרנדה שבדרום ספרד. מטבע השושלת היה הדינר.

השושלת קרסה בין 1130 ל-1140, כאשר נכבשה בידי ממלכת סיציליה.

## קישורים חיצוניים

## הערות שוליים

קטגוריה:ברברים
קטגוריה:ברברים: שושלות
אבראג' קדאי

**אָבְּרָאג' קֻדָאי** (בערבית: **أبراج كدي**; תעתיק מדויק: אבראג' קדי; תרגום: מגדלי קֻדָאי) הוא מלון ענק שנמצא בתהליכי בניה בחלק הצפוני של שכונת קֻדָאי במכה, ערב הסעודית. המלון נמצא כ-1.8 קילומטרים בקו אווירי, דרומית למסגד אל-חראם ומכאן חשיבותו, במיוחד בתקופות החג'. המלון צפוי להיפתח בשנת 2026.

חדרי הלינה יהיו בשטח כולל של 64,000 מטרים רבועים והשטח הכללי הבנוי יהיה 1.4 מיליון מטרים רבועים. לכשתושלם הבנייה, זה יהיה המלון הגדול ביותר בעולם.

## פרטי המלון
המלון יכלול "טבעת" של 12 מגדלים, כל אחד בן כ-45 קומות, עם 10,000 חדרי שינה, 70 מסעדות וארבעה מנחתי מסוקים על הגגות. בתוך המתחם כלולות חמש קומות לשימוש בלעדי של משפחת המלוכה הסעודית. עשרה מגדלים יספקו אירוח בדירוג ארבעה כוכבים ושני מגדלים יציעו שירותים בדירוג חמישה כוכבים. את המלון תשרת תחנת אוטובוסים גדולה וכן חניה צמודה ל-2,500 מכוניות.

### ייזום בניה וניהול
את הפרויקט יזם משרד האוצר הסעודי והבניה מבוצעת על ידי "קבוצת בן לאדן" (Saudi Binladin Group - SBL), אחת מתאגידי הבנייה הגדולים במדינה.

### תכנון
התכנון החיצוני: "דאר אל-הנדסה" חברת אדריכלות סעודית, בין-לאומית.

תכנון הפנים: "ארין הוספיטליטי" (Areen Hospitality) מבחריין.

### עלויות
העלות המשוערת של המלון היא כ-3.5 מיליארד דולר.

## לוחות זמנים
הבניה החלה ב-2015 והייתה אמורה להסתיים בתוך שנתיים. חברת הבניה בן לאדן, נקלעה לקשיים כלכליים בשנת 2015, הבניה הופסקה וחודשה ב-2017. המלון אמור להיפתח ב-2026.

## ביאורים

## הערות שוליים

## קישורים חיצוניים

* סרטון וידאו על פרטי המלון (באנגלית)

אתר רשמי
קטגוריה:מכה: מבנים
קטגוריה:מכה
קטגוריה:אסיה: בתי מלון
ג'ונתן רוס

**ג'ונתן רוס** (באנגלית: **Jonathan Ross**; 30 באפריל 1826 – 23 בפברואר 1905) היה פוליטיקאי, עורך דין ושופט אמריקאי מוורמונט. הוא כיהן כנשיא בית המשפט העליון של ורמונט (1890–1899) וכחבר הסנאט של ארצות הברית מטעם ורמונט לזמן קצר (1899–1900).

## ביוגרפיה
### ראשית חייו
רוס נולד בווטרפורד, ורמונט, ב-30 באפריל 1826, לרויאל רוס ולאליזה (מייסון) רוס. הוא למד בבתי הספר הציבוריים ובאקדמיית סנט ג'ונסברי, והשלים את לימודיו בדארטמות' קולג'. בין השנים 1851 ל-1856 כיהן כמנהל אקדמיות צ'לסי וקרפטסברי. הוא למד משפטים במשרדי ויליאם הוברד, צ'ארלס דייוויס וויליאם א. פלצ'ר, והוסמך כעורך דין ב-1856.

### קריירה
רוס כיהן כאוצר בנק החיסכון פסאמפסיק בין השנים 1858 ל-1868, ועסק בעריכת דין בסנט ג'ונסברי עד 1870. בשנים 1862–1863 כיהן כתובע מחוזי במחוז קלדוניה, ובין השנים 1866 ל-1870 כיהן כחבר במועצת החינוך של המדינה.

בין השנים 1865 ל-1867 כיהן בבית הנבחרים של ורמונט, ב-1870 כיהן כחבר הסנאט של ורמונט, וב-1869 כיהן כחבר במועצת הצנזורים של המדינה. מ-1870 עד 1890 כיהן כשופט בבית המשפט העליון של ורמונט, ולאחר מכן כיהן כנשיא בית המשפט בין 1890 ל-1899.

בדצמבר 1898 נפטר הסנאטור ג'סטין מוריל. המושל אדוארד קרטיס סמית' הציע את המינוי לבנג'מין פיפילד, אך לאחר שסירב, הציע אותו לג'ונתן רוס, אשר קיבל את המינוי. רוס כיהן בסנאט מ-11 בינואר 1899 עד 18 באוקטובר 1900. במהלך כהונתו היה יו"ר ועדת הסנאט לבחינת ענפי השירות האזרחי (הקונגרס ה-56). לא התמודד מחדש בבחירות 1900.

באוקטובר 1900 נבחר לנשיא איגוד עורכי הדין של ורמונט לשנה אחת, ובנובמבר 1900 מונה ליו"ר ועדת הרכבות של המדינה עד נובמבר 1902.

### מותו
רוס פרש לביתו בסנט ג'ונסברי, שם חי עד מותו ב-23 בפברואר 1905, מפציעות שנגרמו כאשר מזחלתו נפגעה מרכבת כמה ימים קודם לכן. לפי הדיווחים שפורסמו, רוס ואשתו עצרו במעבר מסילת ברזל בזמן שרכבת חלפה. הסוס שלהם נבהל ודהר בין שני קרונות רכבת, ריסק את המזחלת והרג את גברת רוס. צוות הרכבת פינה את רוס לבית החולים, שם אובחן כסובל משבר בירך ופציעות נוספות, ונשאר שם עד מותו. רוס נטמן בבית הקברות 'מאונט פלזנט' בסנט ג'ונסברי.

## משפחתו
רוס נישא לאליזה אן קרפנטר ב-22 בנובמבר 1852, נולדו להם שמונה ילדים. ב-1887 נשא את הלן דגרט, ונשאר נשוי לה עד מותה.

## קישורים חיצוניים

* 
* 

קטגוריה:אמריקאים ילידי ורמונט
קטגוריה:חברי הסנאט של ארצות הברית מוורמונט
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1826
קטגוריה:אמריקאים שנפטרו ב-1905
ליגת העל של הונג קונג

*ליגת העל של הונג קונג*' (בסינית: **香港超級聯賽**) היא ליגת הכדורגל הבכירה בהונג קונג. הליגה הוקמה רשמית בשנת 2014, ובעונת 2025/2026 משתתפות בה 10 קבוצות.

הליגה מנוהלת על ידי פדרציית הכדורגל של הונג קונג, החברה בקונפדרציית הכדורגל של אסיה (AFC). בהתאם לדירוג ה-AFC, הליגה מדורגת במקום ה-22, ומכאן זכאותה לשלוח נציגה אחת לליגת האלופות האסייתית השנייה.

קיצ'י היא הקבוצה המעוטרת ביותר בליגה, עם 6 זכיות באליפות.

## היסטוריה
ליגת כדורגל הוקמה בהונג קונג כבר בשנת 1908, ובכך נחשבת לאחת הליגות הוותיקות באסיה. עד עונת 2013/2014 פעלה הליגה הבכירה תחת השם "הליגה הראשונה של הונג קונג". בעונת 2014 הוקמה ליגת העל במתכונתה הנוכחית, והליגה הראשונה הפכה לליגה השנייה בחשיבותה.

## מתכונת הליגה
נכון לעונת 2025/2026 משתתפות בליגה 10 קבוצות. בעונה הסדירה מתקיימים 18 מחזורים בשיטת בית וחוץ. לאחר סיום העונה הסדירה הליגה מתפצלת לפלייאוף עליון ופלייאוף תחתון, כאשר כל קבוצה משחקת 4 משחקי פלייאוף נוספים.

על ניצחון מוענקות שלוש נקודות, על תיקו נקודה אחת, ועל הפסד לא מוענקות נקודות. עונת המשחקים נערכת מחודש אוגוסט ועד מאי.

הקבוצה המסיימת במקום הראשון מוכתרת כאלופת הונג קונג ומעפילה יחד עם סגניתה לליגת האלופות האסייתית השנייה. הקבוצה המסיימת במקום ה-10 (האחרון בפלייאוף התחתון) יורדת לליגת המשנה – "הליגה הראשונה של הונג קונג".

## אלופות הליגה

## הישגים לפי קבוצה

## קישורים חיצוניים
* 

* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

בחריין
קטגוריה:הונג קונג: כדורגל
עליזה אהרמן-שק

**עליזה אהרמן-שק** (5 במאי 1927, פראג - 2007, קיסריה) הייתה ניצולת שואה שיומנה מתעד את ששת החודשים האחרונים של גטו טרזינשטט.

היא ובעלה היו שניים ממייסדי מוזיאון בית טרזין, שנפתח בשנת 1975.

## ביוגרפיה
אביה של עליזה, רודולף אהרמן, היה אדריכל. אמה פבלה נולדה כקתולית בווינה. כשהתחתנה, היא לא הקפידה על שום דת. עליזה ואחותה הגדולה לא למדו בבתי ספר דתיים וגם לא הקפידו על מצוות היהדות.

עליזה ובעלה זאב שק היו ניצולי טרזיינשטט. הם הכירו זה את זה מתנועת הנוער הציונית של פראג. היא גורשה לגטו טרזין בשנת 1943 והזוג התחתן שם בסתר. הם נפרדו כאשר התנדב שק ללכת עם אמו לאושוויץ והתאחדו לאחר המלחמה. הם עלו לישראל בשנת 1946. בישראל, שק כיהן כמזכיר האישי של משה שרת וכשגריר. אליס הפכה לאמנית ונולדו להם שלושה ילדים. בנה דניאל שק כיהן גם הוא כשגריר.

## יומנה
יומנה בן 33 עמודים, כולל רישומים שציירה וכתוב בגרמנית באותיות עבריות. כאשר בעלה עזב לאושוויץ, הוא התעקש שתשמור את היומן. היומן מכסה את התקופה שבין אוקטובר 1944 למאי 1945 ופורסם באפריל 2018.

## קישורים חיצוניים
* עליזה אהרמן-שק, יומן טרזין, באתר הספרייה הלאומית

## הערות שוליים

קטגוריה:ניצולי השואה
קטגוריה:אסירים בגטו טרזיינשטט
קטגוריה:ישראלים ילידי צ'כוסלובקיה
קטגוריה:ילידי 1927
קטגוריה:נפטרים ב-2007
אשה ברגמן

[ממוזער|אשה, עם [גרשם שלום בעלה הראשון בסוכה בביתם בירושלים, לידם ספר הזוהר, 1925]]
**אלזה אֶשָה בורכרדט שלום ברגמן** (27 בינואר 1896, י"ב בשבט תרנ"ז – 10 במאי 1978, ב' באייר תשל"ח) הייתה פובליציסטית ישראלית ילידת גרמניה.

## ביוגרפיה
נולדה בהמבורג, גרמניה לד"ר מנחם (מקס) בורכרדט (בורכהארדט), רופא ומרתה בורכרדט ולה אח אליעזר בורכרדט, ממייסדי קיבוץ בית-זרע ואחות טרזה נויפלד.היא גדלה בבית יהודי אורתודוקסי.

בנעוריה הייתה פעילה בתנועת הנוער בלאו-וייס.

למדה רפואה באוניברסיטת היידלברג ממנה פרשה. בהיידלברג הייתה חברה בחוג של נשים ציוניות בהובלת מרגרטה פינר  ונלי אוירבך. שם פגשה ב-1918 את גרשם שלום והשניים הפכו לידידים. באותה תקופה הייתה מאורסת לאיש צבא. בפברואר 1919 התגוררה בברן שם התהדקו יחסי השניים. בהמשך אותה שנה עברה להתגורר במינכן שם למדה פילוסופיה ועברית באוניברסיטת מינכן. בינואר 1923 החליטו להתחתן ועלו בנפרד לארץ ישראל.

במרץ 1923 נישאה לאבא חושי בנישואי סרטיפיקט ועלתה לארץ ישראל. עם עלייתה התגוררה בביתם של הוגו ברגמן ואשתו אלזה פנטה בירושלים. היא החלה לעבוד בהנהלת הספרייה הלאומית, משרה שהומצאה כדי לסייע לה להשיג סרטיפיקט עלייה לארץ ישראל.

ב־5 בדצמבר 1923 נישאה לגרשם שלום והשניים התגוררו בירושלים.

בארץ ישראל הייתה חברה בתנועת "ברית שלום" יחד עם לוטה כהן אשר בביתה התגוררה יחד עם בעלה.

היא כתבה ביקורות ספרים עבור העיתון יידישה רונדשאו ועיתונים נוספים. היא כתבה מאמרי ביקורת על יצירותיהם של מחברים שונים ביניהם: וולפגנג וייזל, יוסף טרומפלדור, זיגפריד ברכפלד, יוזף קרנר, לאה גולדברג, לודוויג לואיסון, נתן ביסטריצקי, אלפרד דבלין, יהודה בורלא, דב גויטיין, אהרן ראובני, אליעזר יופה, מרדכי בן הלל הכהן, סטיבן וייז יעקב דה האז, ארנולד צווייג, יהודה יערי, דוד מלץ ואליעזר ירושלמי.

בנוסף כתבה מאמרים על ברית שלום ומאמרי פובליציסטיקה בנושאים פוליטיים אקטואליים.

### חיים אישיים ומותה
ב-1936 התגרשה משלום ונישאה לחברם המשותף הוגו ברגמן שהיה נשוי קודם לאלזה פנטה.

ברגמן נפטר ב-1975. לאחר פטירתו של ברגמן עבדה יחד עם פרופ׳ נתן רוטנשטרייך בעריכת יומני בעלה ועזבונו הספרותי אותו מסרה לספרייה הלאומית.

היא נפטרה ב-1978, ונקברה בבית הקברות סנהדריה בירושלים.

לברגמן היו שתי בנות מנישואיה להוגו ברגמן, חנה ונחמה.

## הערות שוליים

קטגוריה:אנשי העלייה השלישית
קטגוריה:בוגרי אוניברסיטת מינכן
קטגוריה:בוגרות אוניברסיטת מינכן
קטגוריה:ישראלים ילידי גרמניה
קטגוריה:ישראליות ילידות גרמניה
קטגוריה:ירושלים: אישים
קטגוריה:ישראלים שנולדו ב-1896
קטגוריה:ישראליות שנולדו ב-1896
קטגוריה:ישראלים שנפטרו ב-1978
קטגוריה:ישראליות שנפטרו ב-1978
ברטה פנטה

**ברטה פנטה** (בצ'כית: **Berta Fantová** ה-19 במאי 1865 – 18 בדצמבר 1918), הייתה דמות ספרותית ואינטלקטואלית מפראג. היא עמדה במרכז "סלון תרבותי" שניהלה בביתה.

## ראשית חייה
פנטה נולדה בשנת 1865 למשפחת זור (Sohr), משפחה יהודית אמידה בעיירה הקטנה ליבוכוביצה לא רחוק מפראג באימפריה האוסטרית. היא חיה את רוב חייה בפראג, שם בעלה היה רוקח ידוע.

## הסלון התרבותי
הסלון בפראג אותו ניהלה נקרא "קפה הלובר", שם נערך לראשונה, בהמשך עבר לסלון בית משפחת פנטה אך שמר על שמו. בשני העשורים שלפני מלחמת העולם הראשונה השתתפו אישים בולטים רבים בסלון של פנטה, ביניהם הפיזיקאי התאורטי אלברט איינשטיין, הפילוסוף כריסטיאן פון ארנפלס, הסופרים פרנץ קפקא ומקס ברוד, האנתרופוסוף רודולף שטיינר והפילוסוף הוגו ברגמן שהתחתן עם אלזה, בתה. הנושאים השונים שנדונו במפגשים כללו פילוסופיה, מדע, ספרות ואסלאם. אך המפגשים לא הוגבלו רק לעיסוקים אינטלקטואליים או רוחניים. חלק מהערבים החברתיים התבססו על אמנות ומוזיקה. היו גם נשפי מסכות נושאיים ובוצעו פרודיות על יצירות ספרותיות. אלברט איינשטיין היה מנגן בכינורו בדואטים עם הפסנתרנית אוטיליה נגל.

ההתכנסויות פסקו בסביבות תחילת מלחמת העולם הראשונה, כאשר חתנה של פנטה, הוגו ברגמן, גויס לצבא. בשנת 1920 ברגמן ואשתו, עלו לארץ ישראל, שם היה המנהל הראשון של הספרייה הלאומית.

פנטה הרצתה על נושאים ספרותיים כמו יוהאן וולפגנג פון גתה, והלכה להרצאות וקונצרטים באוניברסיטה באופן קבוע יחד עם אחותה, אידה פרוינד. היא הייתה מעריצה גדולה של התרבות הגרמנית, במיוחד העריצה את המוזיקה של ריכרד וגנר ואת כתביו של הפילוסוף פרידריך ניטשה. נאמר שפנטה העדיפה בהרבה את התרבות הגרמנית על פני התרבות הצ'כית, אף שהעריצה גם מוזיקה צ'כית, כולל של דבוז'אק.

פנטה לא פרסמה את יצירותיה הספרותיות באופן שגרתי, אך מספר קטן משיריה ומיומנה פורסמו. היא חפצה להיות עם בתה והחליטה לעלות לארץ ישראל, אך נפטרה טרם הספיקה.

### חיים אישיים
הייתה נשואה למקס פנטה (1925-1858) שהיה רוקח מפורסם בפראג. בתה אלזה פנטה הייתה אשתו הראשונה של הוגו ברגמן ועלתה איתו לארץ ישראל ב־1920. בנה אוטו פנטה  היה גרפולוג ומורה. אשתו יוהאנה פנטובה היגרה לארצות הברית לאחר מותו והייתה בת זוגו האחרונה של אלברט איינשטיין.

## קישורים חיצוניים

## הערות שוליים

קטגוריה:יהודים צ'כים
קטגוריה:יהודים אוסטרו-הונגרים
קטגוריה:יהודים אוסטרים
קטגוריה:ילידי 1865
קטגוריה:נפטרים ב-1918
ליאת קוזמא

**ליאת קוזמא** היא פרופסור להיסטוריה בחוג ללימודי האסלאם והמזרח התיכון באוניברסיטה העברית בירושלים. מחקריה עוסקים בהיסטוריה חברתית ותרבותית של המזרח התיכון בעת החדשה, ובייחוד בנושאים של מגדר, רפואה, בריאות הציבור ותנועת אנשים ונשים במרחב הים-תיכוני.

## קריירה אקדמית
קוזמא השלימה את לימודיה לתואר שלישי במסגרת תוכנית משותפת להיסטוריה ולימודי המזרח התיכון באוניברסיטת ניו יורק (New York University). לאחר השלמת הדוקטורט הצטרפה לסגל האוניברסיטה העברית. היא עומדת בראש הקתדרה על שם הארי פרידנוואלד לחקר ההיסטוריה של הרפואה.

באוניברסיטה העברית קוזמא מלמדת קורסים בתחומים של היסטוריה של המזרח התיכון בעת החדשה, מגדר בחברות מוסלמיות, ותולדות הרפואה והבריאות במרחב המזרח תיכוני.

היא כיהנה בתפקידים שונים במסגרת הפקולטה למדעי הרוח ובגופי מחקר בין-לאומיים. כמו כן הייתה מעורבת בפעילות ציבורית אקדמית, ובהם עריכת תכנים במסגרת בלוגים ואתרי מחקר היסטוריים.

## תחומי מחקר
מחקריה עוסקים בהיסטוריה חברתית של נשים וגברים במזרח התיכון ובצפון אפריקה, ובהשפעות של מערכות שלטון קולוניאליות על חיי יומיום, בריאות ומגדר כולל:
* היסטוריה של נשים בקצוות החברה במצרים ובמזרח הקרוב.
* סחר בנשים ותנועתן בנמלים ובערי חוף בין שתי מלחמות העולם.
* היסטוריה של רפואה, בריאות הציבור ופיקוח רפואי במצרים, פלסטין ובישראל.
* סקסולוגיה, העברת ידע רפואי ומדיניות בריאות בתקופה המודרנית.
* מדיניות פיקוח על שימוש בסמים במזרח התיכון בראשית המאה ה-20.

## דעותיה
קוזמא מדגישה כי ניתוחים היסטוריים של המזרח התיכון צריכים לכלול נקודת מבט מגדרית שתשקול גם את חוויותיה של האישה במרחבים החברתיים, ולא רק את ההיסטוריה הפוליטית או הצבאית של הגברים. היא סבורה כי מחקר המעביר מבט אזורי בינלאומי מרחיב את הבנת התהליכים מעבר לגבולות לאומיים, ומשלב את תנועת האנשים, מושאי הסחר והידע הרפואי. במחקרה על תולדות הרפואה היא טוענת כי ידע רפואי במזרח התיכון לא הועתק באופן פסיבי מן המערב, אלא עובר תרגום, התאמה והפצה ברשתות אזוריות רבות.

באשר לממשל קולוניאלי ולמדינה מודרנית, קוזמא מצביעה על כך שמנגנוני פיקוח רפואי למשל בדיקות פורנזיות במצרים במאה ה-19 הם חלק מהמנגנונים של מדינה וממשל, אך גם המקום שבו פרטים ונשים פועלים, ואינם רק מקבלי החלטות פסיביים. היא קוראת למחקר היסטורי שיתבסס על ארכיונים בשפות ובמדינות שונות, וישקף את הדינמיקות החברתיות והתרבותיות ברמה המקומית והאזורית גם יחד.

בדיון באוניברסיטה בנוגע לתוכנית להכשרת חיילים מטעם צה״ל ביחידה אקדמית של האוניברסיטה, כתבה כי “ללמוד היסטוריה של המזרח התיכון בכיתה מעורבת של חיילים ואזרחים פוגע במה שאפשר או לא אפשר לומר”. בהקשר זה היא הצביעה על כך שמעמדם של חיילים בכיתה עשוי לפגוע בדינמיקה בין סטודנטים ישראלים-פלסטינים ולהשפיע על תחושת הביטחון של הסטודנטים.

## קישורים חיצוניים
* 

## הערות שוליים

קטגוריה:סגל האוניברסיטה העברית בירושלים
קטגוריה:ישראליות שנולדו ב-1973
כוח אקשן

**כוח אקשן** (באנגלית: **Action Pack**) היא סדרת טלוויזיה קנדית מונפשת שנוצרה על ידי ויליאם ג'קסון הרפר, והופקה על ידי נטפליקס ו-OddBot Animation. הסדרה עלתה לראשונה לשירות הזרמת המדיה "נטפליקס" ב-4 בינואר 2022 (כולל בדיבוב העברי). הסדרה חודשה לעונה שנייה שעלתה ב-6 ביוני 2022. לסדרה יצא ספיישל אחד לכבוד חג המולד שעלה לראשונה ב-28 בנובמבר 2022. הסדרה בת שתי עונות ו-16 פרקים.

## תקציר העלילה
עם נשמה טובה, מוח חריף וכוחות-על, הילדים הנועזים מאקדמיית האקשן משתפים פעולה כדי להילחם ברעים – ואפילו להוציא מהם את הטוב שחבוי בהם!

## דמויות
### ראשיים
* **טרינה** – מנהיגת צוות "כוח האקשן" ושולטת בצמחים/פרחים. הצבע שלה הוא ירוק והסמל שלה בצורת פרח. היא משתמשת ב"מגן כוח-על", שמאפשר לה להצמיח גפנים לתנופה או לתפיסה. הכוחות שלה משתדרגים בפרק הסיום של עונה 2, שבו היא מקבלת יכולת ליצור כלובי גפנים ולדבר עם צמחים/פרחים.
* **וואטס** – ילד עם יכולות חשמליות. הצבע שלו הוא כחול והסמל שלו הוא זוג ברקי חשמל. הוא הילד הכי קופצני וחסר סבלנות בצוות, יש לו מהירות-על ותעופה.
* **ראן** – ילדה שאוהבת ויודעת לדבר עם בעלי חיים. הצבע שלה הוא צהוב והסמל שלה הוא טביעת כף של חתול. היא הכי אמפתית בצוות, והיא משתמשת לעיתים קרובות ביכולות שלה, כמו תעופת פרפר, כוח של דוב קוטב, ריח של שועל, הגנה של תנין, גודל זעיר של עכבר ומהירות של ברדלס.
* **קליי** – ילד שיש לו כוחות של פלזמה ושדות כוח. הצבע שלו הוא אדום והסמל שלו בצורת שמש. הוא פציפיסט והכי שקט בצוות, והגוף שלו מורכב מצורת פלזמה שמאפשרת לו לשנות צורה. בנוסף, הוא יכול לראות מבעד לדברים בעזרת "ראיית הפלזמה" שלו.
* **מר ארנסטו** – המדריך הבוגר של "כוח האקשן" וגם מייסד את אקדמיית האקשן. הוא המדריך הסבלני והטוב באקדמיה וגם המנטור של כוח האקשן. אף על פי שאין לו כוחות-על, מר ארנסטו אמפתי כלפי הנבלים ומספק לצוות את כל התמיכה והחוכמה שהם צריכים כדי להציל את המצב.

### נבלים
* **טדי סופר לקחן** – הוא הגיע ממשפחה פושעת, שמתה על לגנוב דברים. כמו שהשם שלו רומז, הוא תמיד מסתבך כי הוא מנסה לקחת דברים שלא שייכים לו. בדרך כלל הוא שולח את הצבא שלו, צעצועים בעלי תודעה, שיעבדו בשבילו. הוא הנבל שמופיע הכי הרבה בסדרה.
* **גיימרית** – נבלית ששולטת במשחק וידאו אמיתי ומסוכן ברמות.

## מדבבים
הדיבוב העברי בוים על ידי גבי אלון ונועה ברוך, והופק על ידי אפרת אולמן וגליה הרטמן.

בנוסף, השתתפו בדיבוב העברי גם: גאיה הכהן, מלודיה אלפרן, לולה קרייזמן, גליה הרטמן ואוולין גניס.

## שידור

## פרקים
### עונה 1

### עונה 2

## ספיישלים

## הפצה
הסדרה עלתה לראשונה לשירות הזרמת המדיה "נטפליקס" ב-4 בינואר 2022 בכל העולם (כולל בדיבוב העברי). הטריילר לסדרה יצא לראשונה ב-7 בדצמבר 2021.

## קישורים חיצוניים

* 

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
ברקספיפרזול

**ברקספיפרזול** (בלועזית:**Brexpiprazol**) הוא תרופה מקבוצת התרופות האנטיפיסוטיות האטיפיות המשמשת לטיפול בעיקר בסכיזופרניה, ובדיכאון רבא ואי שקט במחלת הקיהיון.
היא משווקת במותג **Rexulti**
עם תופעות הלוואי נמנות אקטיסיה (צורך לזוז) ב 6 % מהמקרים ועלייה במשקל ב-4% מהמקרים. 
ברקספיפרזול פותחה על ידי החברות אוצוקה ולונדבק ונחשבת למעין יורשת לתרופה אריפיפרזול (אביליפיי)
היא אושרה לשימוש בארצות הברית ביולי 2015. החל מאוגוסט 2022 אושרה שם גם גרסה גנרית

ברקספיפרזול הוא הטיפול הראשון שאושר על ידי FDA לאי שקט (אגיטציה) המופיע בקיהיון על רקע מחלת אלצהיימר.
## קישורים חיצוניים

קטגוריה:תרופות אנטי-פסיכוטיות לא טיפוסיות
קטגוריה:תרופות לפי א'-ב'
קטגוריה:תרופות הרגעה
After You

"**After You**" הוא סינגל של גריפין וג'ייסון רוס , בשיתוף פעולה עם קאלה למן, שיצא ב-27 באוקטובר 2021 בהוצאת חברת התקליטים דארק-רום רקורדס. השיר מופיע באלבום האולפן השני של גריפין, *Alive* כסינגל השלישי של האלבום. השיר נכתב על ידי איסק הודגארד, גריפין, קאלה למן, האנס רוברס וג'ייסון רוס, והופק על ידי קאלה למן, גריפין, ג'ייסון רוס ומדיום.

נכון לנובמבר 2025, השיר הושמע למעלה מ-15 מיליון פעמים ביוטיוב, וולמעלה מ-41 מיליון פעמים בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי גריפין
קטגוריה:שירים באנגלית
Wicked: The Original Motion Picture Score

***Wicked: The Original Motion Picture Score*** הוא אלבום המוזיקה המקורי של הסרט "מרשעת" (2024), שהולחן בידי ג'ון פאוול וסטיבן שוורץ עבור סרטו של ג'ון מ. צ'ו, המבוסס על המערכה הראשונה של המחזמר הבימתי מאת שוורץ וויני הולצמן.

האלבום יצא לאור ב-6 בדצמבר 2024 בהפצת "ריפבליק רקורדס".

## הפקה
ב-8 ביולי 2024 הוכרז כי ג'ון פאוול ילחין את פסקול הסרט בשיתוף סטיבן שוורץ, מלחין המחזמר המקורי. ההקלטות נערכו באולפני "AIR Studios" ובאולפני "Abbey Road" שבלונדון.

## הפצה
רצועת הפתיחה של האלבום, *Arrival at Shiz University*, יצאה כסינגל ב-27 בנובמבר 2024. האלבום יצא לאור ב-6 בדצמבר 2024. לצד הורדה דיגיטלית והזרמת מוזיקה, האלבום יצא גם בפורמט תקליט.

## רשימת רצועות

### מהדורת For Your Consideration
אלבום "For Your Consideration" יצא לאור בסוף 2024 דרך אתר העיתונות של "סרטי יוניברסל", וכלל 34 רצועות השונות מאלה שנכללו במהדורה הכללית.

## היסטוריית יציאות לאור

## פרסים ומועמדויות

## קישורים חיצוניים

## ביאורים

## הערות שוליים

קטגוריה:פסקולים באנגלית
קטגוריה:פסקולי סרטים
קטגוריה:הקוסם מארץ עוץ
Wuthering Heights

**Wuthering Heights** (בעברית: **אנקת גבהים**) הוא סינגל הבכורה של הזמרת-יוצרת האנגלית קייט בוש, שיצא ב-20 בינואר 1978 מתוך האלבום הראשון שלה, "The Kick Inside". השיר נכתב בהשראת הרומן אנקת גבהים מאת אמילי ברונטה. 

## כתיבת השיר

קייט בוש קיבלה את ההשראה לשיר אחרי שצפתה בסצנה מתוך עיבוד לטלוויזיה של הספר אנקת גבהים מאת אמילי ברונטה, וחיפשה את הספר בעקבותיו. את השיר כתבה בלילה אחד כשהייתה בת 18.

הדוברת בשיר היא קאת'י ארנשו, מתוך הרומן אנקת גבהים מאת אמילי ברונטה שנכתב ב-1847. בשיר היא מופיעה לאחר מותה, כרוח רפאים, בחלון של הית'קליף אהובה לשעבר, ומתחננת שייתן לה להיכנס. זאת בשונה מהרומן של ברונטה, בו ישנה סצנה בה רוח הרפאים של קאת'י מופיעה בחלון בחלומותיו של מר לוקווד, הישן בחדר השינה הישן של קאת'י במהלך ביקור אצל הית'קליף באחוזת "אנקת גבהים". השיר מבדיל בין החלקים שקרו בעולם הזה, וכתובים בלשון עבר, ובין העולם הבא, בו נמצאת רוח הרפאים של קאת'י, וכתובים בלשון הווה. ההבדלה בין העולמות נעשית גם באמצעות בחירת הסולמות בשיר ושימוש בגוון הקול בשירתה של בוש. 

## הפצת השיר

בחברת התקליטים EMI רצו לצאת עם שיר אחר כסינגל המוביל מתוך האלבום, אך בוש התעקשה שיהיה זה "Wuthering Heights". הסינגל יצא ב-20 בינואר 1978. השיר הגיע לראש מצעד הסינגלים הבריטי, והיה בכך השיר הראשון שנכתב והושר על ידי זמרת שהגיע לראש המצעד. 

עטיפת הסינגל צולמה על ידי הצלם ג'יי מירדל (Jay Myrdal), ומראה את קייט בוש אוחזת בעפיפון גדול המעוטר בדרקון. צילום דומה שימש לעטיפת האלבום, "The Kick Inside".

לשיר יצאו שני וידאו קליפים. בראשון, בוש רוקדת בשמלה לבנה על רקע חשוך, בריקוד המרמז על כך שדמותה היא רוח הרפאים של קאת'י ארנשו. בשני, בוש רוקדת בשמלה אדומה בטבע, בקליפ שצולם במישור סולסברי.

## גרסאות אחרות

אלבום האוסף של קייט בוש משנת 1986, "The Whole Story", כולל גרסת רמיקס עם הקלטה חדשה של השירה של בוש. גרסה זו גם יצאה כצד ב' של הסינגל "Experiment IV" מאותו האלבום.

הזמרת האמריקאית פט בנאטר הוציאה ב-1980 גרסת כיסוי לשיר באלבומה "Crimes of Passion".

## קישורים חיצוניים

* מילות השיר Wuthering Heights באתר lyrics.com
* 
* 

## הערות שוליים

קטגוריה:יצירות המבוססות על אנקת גבהים
רובי קסוס

**רובי קסוס** (נולד ב־10 במאי 1978) הוא מוזיקאי, מחזאי, במאי ושחקן תיאטרון ישראלי.

## ביוגרפיה
קסוס נולד ב-1978 וגדל בחולון. למד בתיכון קוגל בעיר, היה חבר בלהקת "צעירי תל אביב", ואת שירותו הצבאי עשה בלהקה צבאית.

ב-2005 סיים בהצטיינות תואר ראשון בעיצוב תיאטרון בסמינר הקיבוצים, וב-2019 השלים בהצטיינות תואר שני בכתיבה יוצרת בחוג לספרות באוניברסיטת חיפה. כמו כן הוא בוגר תוכנית "פרסיץ" לניהול מוסדות תרבות של עיריית תל אביב.

## קריירה מקצועית
ב-2006 החל קסוס להופיע עם שירים פרי עטו. לאחר מכן כתב מוזיקה להצגה של הבמאית אפרת שטיינלאוף "בתיאבון" בתיאטרון הסימטה, וב-2012 יצא אלבום הבכורה שלו, "אחריה", בהפקת איתמר גרוס ובייעוץ מוזיקלי של שלומי ברכה ואיתי פרל. ב-2019 הופיע עם שירים שכתב לאלבום נוסף, ואף הוציא סינגל ראשון מתוכו בשם "נסיעה לדרום".

### משחק
* **[[פטר והזאב]]** - עיבוד של איציק ויינגרטן בבימויה של נועה לב, זוכת 3 פרסי הבמה לילדים (תיאטרון אורנה פורת, 2009)
* **מלאה באהבה** - מופע משירי לאה גולדברג בבימוי רוני ניניו ובהשתתפות התזמורת הסימפונית חיפה (פסטיבל חיפה, 2011)
* **עלילות הנסיך ככה** - הצגת ילדים לצד אמנון וולף, עמי סמולרצ'יק, ליאור מיכאלי, ליאת אזר ואסף דגני (תיאטרון אורנה פורת, 2012)
* **[[הקלמרים]]** - תפקיד אורח בסדרת הטלוויזיה בכיכובם של אודי ואביעד (הוט, 2017)
* **כל החלומות** - מופע משירי אריק לביא (פסטיבל מספרי סיפורים, 2022)
* **הקוסם**
* **הכבש השישה עשר**
* **הילד הזה הוא אני**
* **הנסיך הקטן**

### כתיבה בימוי
* **זיתים** - מחזה הבכורה שכתב במשך 3 שנים וביים, הצגת יחיד המתארת התמודדות של נערה עם הפרעות אכילה. ההצגה זכתה במקום השני בתחרות מונולוגים בתיאטרון אורנה פורת. (תיאטרון חיפה, 2016)
* **שירים גדולים לילדים קטנים** - כתיבה ובימוי עם רוני ברודצקי. המופע הועלה לראשונה במסגרת פסטיבל "ימי זמר" בתיאטרון חולון וב"פסטיבל הפסנתר" (תמונע, 2016)
* **[[דירה להשכיר]]** - כתיבה ובימוי של מופע בהשתתפות הקהל בהשראת מיזם קולולם במסגרת פסטיבל "צלילי ילדות" (תיאטרון חולון, 2018)
* **מועדון הלב השבור** - דרמה מוזיקלית פרי עטו של קסוס בבימוי לירון נח ובהשתתפות איתי שגב ואלינור אהרון (תיאטרון משקפיים, 2022)
* **דוד בנימין** - כתיבה ובימוי עם רוני ברודצקי של מופע משירי אלון אולארצ’יק במסגרת פסטיבל "צלילי ילדות" (תיאטרון חולון, 2022)
* **באמצע הרחוב** - הצגה על פי ספרו של רועי סלמן, בהשתתפות שון אמסלם וכרמל זורע, זוכת המקום הראשון בפסטיבל סוליקו (תיאטרון השעה, 2025)
* **כל אחד והמים שלו** - הצגת יחיד המתבססת על חוויותיו כמורה לאחר שתלמיד שלו נפל במבצע צוק איתן. ההצגה עלתה לראשונה בפסטיבל תיאטרונטו ב-2023, ב-2024 זכתה ב-5 פרסים בקטגוריית הצגות יחיד בפסטיבל אסיטז' ביניהן פרס הצגת השנה, ופרס המחזאי ופרס הבמאי לקסוס, וב-2025 הועלתה מחדש בפסטיבל "כאן ועכשיו" בתיאטרון הקאמרי וזכתה לביקורות אוהדות.

### הוראה
במסגרת עבודתו בתיאטרון חיפה העביר קסוס סדנאות תיאטרון לבתי ספר ולמבוגרים, ובעבר לימד תיאטרון בבית החינוך ע"ש א"ד גורדון, וכיום מלמד בתיכון רעות לאמנויות.

## חיים אישיים
קסוס נשוי למחזאית במאית התיאטרון רוני ברודצקי, והשניים הורים לשני בנים ומתגוררים בתל אביב.

## הערות שוליים

קטגוריה:מחזאים ישראלים
קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:מוזיקאים ישראלים
קטגוריה:בוגרי סמינר הקיבוצים: הוראה ובימוי תיאטרון
קטגוריה:בוגרי אוניברסיטת חיפה
קטגוריה:ישראלים שנולדו ב-1978
ליגת העל הווייטנאמית

**ליגת העל הווייטנאמית** (בוייטנאמית: **Giải bóng đá Vô địch Quốc gia Việt Nam**, הליגה הלאומית הווייטנאמית) היא ליגת הכדורגל הבכירה בוייטנאם. הליגה הוקמה רשמית בשנת 1980, ובעונת 2025/2026 משתתפות בה 14 קבוצות.

הליגה נוהלה בעבר על ידי פדרציית הכדורגל של וייטנאם, החברה בקונפדרציית הכדורגל של אסיה (AFC). משנת 2012 היא מנוהלת על ידי גוף נפרד. בהתאם לדירוג של AFC הליגה מדורגת במקום ה-14 באסיה, ולכן היא זכאית לשלוח שני נציגים לליגת האלופות האסייתית השנייה.

האנוי היא הקבוצה המעוטרת ביותר בליגה, עם שש זכיות באליפות.

## היסטוריה
עד לשנת 1976 הייתה וייטנאם מחולקת לשתי מדינות. ליגה של וייטנאם הצפונית פעלה החל משנת 1955 וליגה של וייטנאם הדרומית החל משנת 1962. לאחר סיום המלחמה ואיחוד וייטנאם החלה לפעול ליגה חדשה. התחרות התקיימה בשלושה בתים אזוריים, כאשר מנצחות הבתים התחרו ביניהן על תואר האלופה.

בשנת 1980 הוקמה ליגה עליונה, אך גם היא פעלה בתחילה במתכונת אזורית. החל משנת 1995 מתקיימת התחרות כליגה כלל-ארצית.

עונת 2000/2001 הייתה העונה הראשונה שבה השתתפו רק קבוצות מקצועניות. לקראת עונת 2012 מספר קבוצות בכירות איימו לעזוב את הליגה בשל בעיות שיפוט ושחיתות. בסופו של דבר הוקם גוף ניהול נפרד מההתאחדות לניהול הליגה, ואף הוזמנו שופטים מחוץ למדינה.

עונת 2023 הייתה העונה האחרונה שנוהלה במתכונת אביב–סתיו. החל מעונת 2023/2024 התחרות נערכת במתכונת סתיו–קיץ.

## מתכונת הליגה
נכון לעונת 2025/2026 משתתפות בליגה 14 קבוצות. התחרות כוללת 26 מחזורים בשיטת בית וחוץ. על ניצחון מוענקות שלוש נקודות ועל תיקו נקודה אחת.

עונת המשחקים נערכת מאוגוסט עד יוני.

הקבוצה המסיימת במקום הראשון מוכתרת כאלופת וייטנאם ומעפילה יחד עם סגניתה לליגת האלופות האסייתית השנייה. הקבוצה המסיימת במקום ה-14 יורדת לליגת המשנה – "הליגה השנייה", ואילו הקבוצה המסיימת במקום ה-13 משתתפת במשחקי מבחן מול נציג מהליגה השנייה.

## אלופות הליגה

## הישגים לפי קבוצה

## קישורים חיצוניים
* 
* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

וייטנאם
קטגוריה:וייטנאם: כדורגל
1767 בצרפת

שנת **[[1767]] ב[[צרפת]]** הייתה השנה בה ציינה צרפת 780 שנות לאום.

## מנהיגים
* לואי החמישה עשר, מלך צרפת

## נולדו
[200px|ממוזער|שמאל|[ז'ואקים מירא]]
**([[:קטגוריה:צרפתים שנולדו ב-1767|קטגוריה:צרפתים שנולדו ב-1767]])**
* 5 בינואר – אן-לואי ז'ירודה דה רוסי-טריוזון, צייר (נפטר ב-1824)
* 5 בינואר – ז'אן-בטיסט סה, כלכלן קלאסי, איש עסקים ועיתונאי (נפטר ב-1832)
* 25 במרץ – ז'ואקים מירא, הדוכס הגדול מברג וקליווא (קליווס) מרשל צרפת, מלך נאפולי ומלך שתי הסיציליות (הוצא להורג ב-1815)
* 1 באפריל – אנטואן דה פיליפו, קצין ארטילריה (נפטר ב-1799)
* 11 באפריל – ז'אן-בטיסט איזבה, צייר (נפטר ב-1855)
* 25 באפריל – ניקולא אודינו, הרוזן ד'אודינו ודוכס רג'ו (נפטר ב-1847)
* 19 ביוני – ז'וזף-פרנסואה מישו, היסטוריון ועיתונאי (נפטר ב-1839)
* 25 באוגוסט – לואי אנטואן דה סן-ז'וסט, מחבר, מצביא ופוליטיקאי (הוצא להורג ב-1794)
* 24 באוקטובר – ז'אק לאפיט, בנקאי ופוליטיקאי (נפטר ב-1844)
* 25 באוקטובר – בנז'מן קונסטן, פילוסוף, איש מדע המדינה, סופר ופוליטיקאי יליד שווייץ (נפטר ב-1830)

## קישורים חיצוניים

*
וינסטון פראוטי

**וינסטון לואיס פראוטי** (באנגלית: **Winston Lewis Prouty**; 1 בספטמבר 1906 – 10 בספטמבר 1971) היה בנקאי ופוליטיקאי אמריקאי, חבר המפלגה הרפובליקנית, שייצג את ורמונט בבית הנבחרים של ארצות הברית בשנים 1951–1959 ובסנאט של ארצות הברית בשנים 1959–1971, עד מותו. הוא כיהן גם כראש עיריית ניופורט וכחבר בית הנבחרים של ורמונט, ואף נבחר ליו"ר בית הנבחרים בשנים 1947–1949.

## ביוגרפיה
### ראשית חייו והשכלה
וינסטון פראוטי נולד ב-1 בספטמבר 1906 בניופורט שבוורמונט, לווילרד רוברט ומרגרט (לוקהארט) פראוטי. משפחתו ניהלה את חברת 'Prouty & Miller' לעץ וחומרי בנייה, והייתה מעורבת גם בפוליטיקה: אביו וסבו כיהנו כמחוקקים במדינה; דודו צ'ארלס א. פראוטי היה חבר בוועדת הסחר הבין-מדינתית; ודוד אחר, ג'ורג' פראוטי, כיהן כמושל ורמונט בשנים 1908–1910.

פראוטי למד בבתי ספר ציבוריים בניופורט, המשיך ל'St. Paul's School' בניו יורק ול'Bordentown Military Institute' בניו ג'רזי. בין 1925 ל־1927 למד הנדסה ב'Lafayette College'.

### ראשית הקריירה
פראוטי שב לניופורט והצטרף לעסק המשפחתי. הוא כיהן גם כדירקטור בבנק הלאומי של ניופורט ובארגון 'Associated Industries of Vermont'. על אף שנודע כאדם ביישן ומופנם – בין השאר עקב חוסר בבוהן ימין בעקבות תאונה במנסרה – החליט לפנות לקריירה פוליטית.

כרפובליקני, כיהן במועצת העיר ניופורט (1933–1937), ולאחר מכן כראש העיר (1938–1941). ב־1940 נבחר לבית הנבחרים של ורמונט וכיהן בו עד 1949, כשבשנתיים האחרונות כיהן כיו"ר הבית. בשנת 1948 התמודד ללא הצלחה על מועמדות המפלגה לסגן המושל. בשנים 1949–1950 עמד בראש מועצת שימור המים של המדינה.

### כהונה בבית הנבחרים
לאחר שחבר הקונגרס הוותיק  פרש, הכריז פראוטי על מועמדותו לבית הנבחרים. הוא זכה במועמדות הרפובליקנית במרוץ מרובע, ובבחירות הכלליות ניצח את הדמוקרטי הרברט קאמינגס 26%–73%. בהמשך נבחר שלוש פעמים נוספות, ולא קיבל פחות מ־61% מהקולות. הוא כיהן בוועדת ענייני חיילים משוחררים ובוועדת יחסי החוץ, והיה תומך מרכזי ביצירת 'תעלת סנט לורנס'. הוא גם הצביע בעד חוק זכויות האזרח של 1957.

### כהונה בסנאט
פראוטי נבחר לסנאט ב־1958, ונבחר מחדש ב־1964 וב־1970. הוא כיהן בוועדות מחוז קולומביה, החוקים, העבודה ורווחה ציבורית, המסחר, הוועדה המיוחדת לענייני זקנה, והוועדה לעסקים קטנים. בין הנושאים שאיתם זוהה: סיוע פדרלי לבניית בתי ספר, מימון קורסים לסטודנטים עם צרכים מיוחדים, קידום לימודי אמנות ומוזיקה, ותמיכה בצרכי האוכלוסייה המבוגרת, כולל בריאות והרחבת הזכאות לביטוח לאומי. הוא היה גם תומך עקבי בהחזרת שירות רכבות הנוסעים לוורמונט. כיושב הראש הרפובליקני בוועדת מחוז קולומביה, יזם את החוק שהעניק למחוז נציג בקונגרס. בסנאט הצביע בעד חוקי זכויות האזרח של 1960, 1964 ו־1968; התיקון ה־24 לחוקה; חוק זכויות ההצבעה של 1965; ואישר את מועמדות ת'ורגוד מרשל לבית המשפט העליון.

### מותו
פראוטי נפטר מסרטן הקיבה בבית החולים 'New England Deaconess' בבוסטון שבמסצ'וסטס ב־10 בספטמבר 1971, ונקבר בבית העלמין 'Pine Grove' בניופורט.

## משפחתו
בשנת 1939 נשא פראוטי לאישה את פרנסס בקוס, ילידת קוויבק, שהייתה אם לשלוש בנות מנישואיה הקודמים. היא נפטרה ב־1960. בשנת 1962 נישא בשנית לג'נט הרברט הול, ששימשה כעוזרת בכירה לחברי קונגרס אחדים.

## קישורים חיצוניים

* 
* 

קטגוריה:אמריקאים ילידי ורמונט
קטגוריה:חברי בית הנבחרים של ארצות הברית מוורמונט
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מוורמונט
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1906
קטגוריה:אמריקאים שנפטרו ב-1971
You Were Loved

"**You Were Loved**" הוא סינגל של התקליטן האמריקאי גריפין והלהקה האמריקאית ואן ריפאבליק, שיצא ב-1 באפריל 2022, בהוצאת חברות התקליטים דארק-רום רקורדס ואינטרסקופ רקורדס. השיר מופיע באלבום האולפן השני של גריפין, *Alive*, כסינגל הרביעי של האלבום. השיר נכתב והופק על ידי גריפין, ראיין טדר וברנט קטצל.

נכון לנובמבר 2025, השיר הושמע למעלה מ-49 מיליון פעמים בספוטיפיי, ולמעלה מ-8 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי דאנס-פופ
קטגוריה:שירי גריפין
קטגוריה:שירי ואן ריפאבליק
קטגוריה:שירים באנגלית
פרס בחירת הנוער לבחירת המוזיקה: אמן השנה

**פרס בחירת הנוער לבחירת המוזיקה: אמן השנה** (באנגלית: **Teen Choice Award for Choice Music – Male Artist**) הוא אחד מהפרסים המרכזיים בקטגוריית המוזיקה שמוענקים במהלך פרסי בחירת הנוער, עבור אמן הזכר אשר בלט במהלך השנה. ריקי מרטין היה הזמר הראשון אשר זוכה בפרס זה, כאשר קיבל את הפרס בשנת 1999. הזמר האחרון שזכה בפרס הוא הזמר הקנדי שון מנדס בשנת 2019.

הזמר הקנדי ג'סטין ביבר נהפך לאמן המעוטר והמועמד ביותר בקטגוריה עם 5 זכיות, ו-6 מועמדויות.

## זכיות ומועמדויות

## שיאני מועמדויות
* **6 מועמדויות:** ג'סטין ביבר, ג'סטין טימברלייק
* **5 מועמדויות:** שון מנדס, אד שירן, ברונו מארס
* **4 מועמדויות:** דרייק, פיטבול, ג'ייסון דירולו, אשר וקניה וסט
* **3 מועמדויות:** ג'ון מאייר, ג'יי-זי, אמינם ונלי

## הערות שוליים

קטגוריה:פרסי מוזיקת פופ
קטגוריה:קטגוריות פרסי בחירת הנוער (מוזיקה)
פול אקמן

**פול אקמן** (באנגלית: **Paul Ekman**; 15 בפברואר 1934 – 17 בנובמבר 2025) היה פסיכולוג ופרופסור אמריקאי שלימד באוניברסיטת קליפורניה בסן פרנסיסקו. אקמן היה אחד מחלוצי חקר הרגש וזיקתם להבעות פנים. הוא דורג במקום ה-59 מתוך 100 הפסיכולוגים הבולטים ביותר של המאה העשרים בסקר שערך ה-Review of General Psychology  בשנת 2002.

## ביוגרפיה
פול אקמן נולד בוושינגטון די.סי. בשנת 1934, וגדל למשפחה יהודית במדינות ניו ג'רזי, וושינגטון, אורגון וקליפורניה. אביו היה רופא ילדים ואמו הייתה עורכת דין. אחותו, ג'ויס שטיינגרט (Joyce Steingart), היא פסיכולוגית פסיכואנליטית.

### השכלה
בגיל 15, מבלי שסיים את לימודיו בתיכון, נרשם פול אקמן לאוניברסיטת שיקגו, שם השלים שלוש שנים של לימודים לתואר ראשון. לאחר מכן, למד אקמן שנתיים באוניברסיטת ניו יורק (NYU) וסיים תואר ראשון (BA) בשנת 1954. ארבע שנים מאוחר יותר סיים דוקטורט בפסיכולוגיה באוניבסיטת אדלפי.

בשנת 1958 גויס אקמן לצבא ארצות הברית, שם שירת במשך שנתיים כסגן ראשון וכפסיכולוג ראשי בבסיס פורט דיקס, ניו ג'רזי. בצבא, ערך מחקר על בתי המעצר הצבאיים, ועל שינויים פסיכולוגיים המתרחשים במהלך אימוני הטירונות של חיל הרגלים.

בשנת 2001 הוא שיתף פעולה עם ג'ון קליז עבור סדרת הדוקו של ה-BBC, "הפנים האנושיות" .

אקמן נפטר בנובמבר 2025 בביתו שבסן פרנסיסקו, קליפורניה, בגיל 91.

## מחקריו
### תקשורת בלתי-מילולית
התעניינותו של אקמן בתקשורת בלתי-מילולית הובילה אותו לעסוק בתחום. בשנות ה-50 ושנות ה-60 עבד בבית החולים הפסיכיאטרי לנגלי פורטר. עיסוקו העיקרי היה במציאת טכניקות המודדות תקשורת בלתי-מילולית באמצעות תזוזת תויי הפנים. במחקריו זיהה 10,000 הבעות פנים האחריות לכ-3,000 רגשות.

### הרגש כדבר האוניברסלי
בשנות ה-90, הציע אקמן רשימה מורחבת של רגשות בסיסיים, שכללה מגוון רחב של רגשות חיוביים ושליליים. הרגשות החדשים שנכללו ברשימה הם: שעשוע (Amusement), בוז (Contempt), שביעות רצון פנימית (Contentment), מבוכה (Embarrassment), התרגשות (Excitement), אשמה (Guilt), גאווה על הישג (Pride in achievement), הקלה (Relief), סיפוק (Satisfaction), עונג חושי (Sensory pleasure), ובושה (Shame).

## קישורים חיצוניים
* 

## הערות שוליים

קטגוריה:אמריקאים ילידי וושינגטון די. סי.
קטגוריה:סגל אוניברסיטת קליפורניה בסן פרנסיסקו
קטגוריה:פסיכולוגים חברתיים אמריקאים
קטגוריה:בוגרי אוניברסיטת ניו יורק
קטגוריה:בוגרי אוניברסיטת אדלפי
קטגוריה:יהודים אמריקאים
קטגוריה:אמריקאים שנולדו ב-1934
קטגוריה:אמריקאים שנפטרו ב-2025
אוסטרה

**אוסטרה** (ברומנית: **Ostra**) הוא כפר ורשות מנהלית (קומונה) ברומניה, השוכן בחלק הדרומי-מערבי של חבל בוקובינה שבמחוז סוצ'אבה. הכפר ממוקם באזור הררי-גבעי, כ-60 ק"מ דרום-מערבית לעיר המחוז סוצ'אבה, על גדות נהר מולדובה וסמוך לעיירה גורה הומורולוי.

## היסטוריה

אוסטרה הוא יישוב עתיק המשתייך לאזורי ההתיישבות המסורתית של בוקובינה.
* **אזכור ראשון:** אוסטרה מוזכרת לראשונה במסמכים דוקומנטריים משנת 1530, בתקופת נסיכות מולדובה, כאחד הנחלות שהוענקו על ידי השליט פטרו רארש למנזר מולדובצה הסמוך.
* **תחת השלטון האוסטרי:** בשנת 1775, יחד עם סיפוח בוקובינה לממלכת הבסבורג (אוסטריה), נכללה אוסטרה בשטח החדש. השלטון האוסטרי עודד פיתוח תעשייתי קל והתיישבות של תושבים חדשים, כולל גרמנים (בעיקר פקידים ויערנים) ויהודים, שהשפיעו על אופי הכלכלה המקומית.
* **במאה ה-20:** לאחר מלחמת העולם הראשונה ב-1918, חזרה אוסטרה לשליטת רומניה. היא שמרה על אופיה הכפרי והתפתחה כמרכז לוגיסטי ויערני בדרך בין עמק נהר מולדובה (Valea Moldovei) לאזורים ההרריים.

## דמוגרפיה
### מפקד 1930
במפקד שנערך ב-1930, נמנו באוסטרה 2,525 תושבים. ההרכב האתני היה הטרוגני, כדלקמן:
* רומנים: 84.8%
* גרמנים: 7.7%
* יהודים: 6.8% (172 נפש)

### מפקד 2011
נכון למפקד 2011, אוכלוסיית הכפר מנתה 3,409 תושבים. רוב מכריע של התושבים הם רומנים (98.4%), וזאת בשל עזיבת הגרמנים והשמדת הקהילה היהודית במהלך מלחמת העולם השנייה.

## כלכלה
הכלכלה באוסטרה מתאפיינת במיקום הגאוגרפי שלה באזור הררי ובשפע היערות. כלכלת הכפר נשענת על שילוב של שלושה ענפים עיקריים:
* **יערנות ועץ:** ענף זה הוא המנוע הכלכלי העיקרי. הפעילות כוללת כריתת יערות מודרנית ובעיקר עיבוד עץ במנסרות מקומיות ובתי מלאכה לרהיטים.
* **חקלאות:** החקלאות ממוקדת בעיקר בגידול יבולים עמידים לאקלים הררי וביערני, וכן בגידול בקר וצאן, התורמים הן לפרנסת התושבים והן למסחר מקומי.
* **תיירות:** באוסטרה ובסביבתה מתפתחת תיירות כפרית אקולוגית, בזכות קרבתה לאזורי טבע ונוף ייחודיים, המושכים מטיילים מרומניה ומחוצה לה.

## תולדות הקהילה היהודית
הקהילה היהודית באוסטרה הייתה קטנה יחסית, אך תוססת ובעלת נוכחות כלכלית משמעותית במהלך השלטון האוסטרי והרומני המוקדם, בעיקר בתחומי המסחר הזעיר, הפיננסים וניהול ענף העץ.
* **מוסדות:** הקהילה הקימה בית כנסת ששימש אותה לתפילות, ופעלו בה מוסדות קהילתיים שונים.
* **השואה:** במהלך השואה ברומניה, עם עליית משטרו של יון אנטונסקו, גורשו יהודי אוסטרה בסוף 1941 לטרנסניסטריה, יחד עם יתר יהודי מחוז סוצ'אבה. רובם נספו בגיטאות ובמחנות.
* **לאחר המלחמה:** מעטים חזרו לאוסטרה, ורובם המכריע עלה לישראל או היגר למדינות אחרות. כיום לא מתקיימים חיים יהודיים מאורגנים בכפר.

## אתרים ומונומנטים
* **הכנסייה האורתודוקסית:** מרכז החיים הדתיים של האוכלוסייה הרומנית.
* **בית העלמין היהודי:** שריד פיזי לקהילה היהודית שהתקיימה במקום.

## לקריאה נוספת
* יהדות בוקובינה

## קישורים חיצוניים

* אתר האינטרנט הרשמי של כפר אוסטרה 
* מסלולי טיול באוסטרה וסביבתה
* Communities: Ostra באתר הפדרציה של הקהילות היהודיות ברומניה

## הערות שוליים

קטגוריה:רומניה: כפרים
קטגוריה:קהילות יהודיות שהושמדו בשואה
פיוצ'ר גראז'

**פיוצ'ר גראז**' (באנגלית: **Future garage**) הוא תת-ז'אנר מוזיקלי של מוזיקה אלקטרונית, גראז' בריטי, 2-סטפ גראז' ודאבסטפ. הז'אנר מאופיין בקצב לא שגרתי, עתידני, נסיוני וצלול, וכן בשימוש בבייסליינים עמוקים ובסים מפולטרים וצלילים אמביינטים ומינמליסטיים.

הז'אנר הופיע לראשונה כמוזיקת מחתרת בריטית באלבום האולפן השני של Burial  מ-2007, *Untrue*, שהוגדר כאלבום מלנכולי וגולמי. האלבום הושפע מהסאונד האפל והאטמוספירי שיצר Burial במיני-אלבום הראשון שלו מ-2005, *South London Boroughs*. האלבום, שמאוחר יותר הגדיר את הז'אנר המקורי של הז'אנר, הכיל שימוש בכלי הקשה, פדים וקטעי קול מוזרים בשילוב בייסליין גס.

בשנות ה-2010, האווירה הקלאסית של הז'אנר הייתה עדיין נוכחת ביצירות פיוצ'ר גראז', אך כבר לא הייתה חלק מרכזי של הז'אנר, לאחר שיוצרי הז'אנר בנו על שימוש באטמוספירה אפלה. כמו כן, בעשור זה יצירות הז'אנר, שלא היו כבדות במיוחד בהרמוניה, הכילו צלילים עמוקים ומעברים מוזיקליים נמוך, וכן שימוש באלמנטים של כלי מיתר, פסנתר, פולי  ופדים. בסוף העשור, לצליל היה מגוון גדול של צלילים, כאשר הבדלי הז'אנר נקבעו לפי מיקום גאוגרפי: מוזיקאים רוסים (מנואל, סיבווסט וספייסאאוטרס) יצרו נוף שמע אפל ועומצתי, בעוד שמוזיקאים איטלקיים (קינסו ואנזלה) הציגו אלמנטים קולנועיים ושימוש באלמנטים זעירים של כלי הקשה, ואילו מוזיקאים אירופאיים אחרים (אזלה, סאבלאב, נומון וסאבסטס) הציגו שימוש בקיצוצים קוליים ושימוש במרקם מלודי.

## קישורים חיצוניים

## הערות שוליים

קטגוריה:סגנונות מוזיקליים
קטגוריה:שנות ה-2000 במוזיקה
גזיאנטפ (כדורגל)

**גאזישהיר גזיאנטפ** או בקיצור **גזיאנטפ** (בטורקית: **Gaziantep FK**) הוא מועדון כדורגל טורקי מהעיר גזיאנטפ. נכון לעונת 2025/2026 משחק בליגת העל הטורקית.

## היסטוריה
המועדון נוסד בשנת 1988 ברמה החובבנית בשם סנקוספור. הצבעים הראשונים של המועדון היו כחול ולבן.

בסיום עונת 1992/1993 עלה המועדון לליגה השלישית. בעונת 1996/1997 סיים המועדון במקום 1 בהפרש של 17 נקודות מהמקום השני ועלה לליגת המשנה.

בתחילת עונת 1999/2000 שם המועדון שונה לגזיאנטפ. 

בסיום עונת 2000/2001 בליגת המשנה, סיים המועדון במקום 3 אך בעקבות שינוי מערך הליגות המועדון ירד לליגה השלישית.

### ליגת המשנה
בעונת 2004/2005 בליגה השלישית, סיים המועדון במקום הראשון ועלה לליגת המשנה, בעונות הבאות בליגת המשנה סיים בחלקה התחתון של הטבלה.

בעונת 2010/2011 בליגת המשנה, סיים המועדון במקום 3 והעפיל לפלייאוף והפסיד. בעונות הבאות בליגת המשנה סיים לרוב בחלקה התחתון של הטבלה.

בעונת 2017/2018, סיים המועדון במקום 6 והפסיד בפלייאוף, בעונה הבאה סיים המועדון במקום 5 והעפיל שוב לפלייאוף בו ניצח ועלה לליגת העל.

### ליגת העל
בעונת 2019/2020 בליגת העל סיים במקום 8. בעונת 2020/2021, הגיע המועדון עד המחזור ה-21 במקום 4 אך בהמשך העונה הידרדר וסיים במקום 9.

בעונת 2022/2023, לאחר המחזור ה-23 המועדון היה במקום 10, בעקבות רעידות האדמה בטורקיה ובסוריה (2023), ביקש המועדון לפרוש מהליגה זמנית ובקשתו התקבלה.

בעונת 2023/2024, המועדון הגיע עד המחזור ה-12 למקום 11, אך בהמשך העונה הידרדר ובמחזור ה-35 שלשו מחזורים לפני סיום העונה היה במקום ה-17 המוביל לירידה, אך לאחר 3 ניצחונות רצופים סיים במקום ה-11. בעונה הבאה סיים במקום 14.

## תארים
* **ליגת המשנה הטורקית**
** **אליפות הפלייאוף:** 2018/2019
* **הליגה הטורקית השלישית**
** **זכייה:** 2004/2005
* **הליגה הטורקית הרביעית**
** **זכייה:** 1996/1997

## קישורים חיצוניים

*

## הערות שוליים

קטגוריה:קבוצות כדורגל טורקיות
קטגוריה:גזיאנטפ: ספורט
עיטור שרנהורסט

**עיטור קרל מרקס** (גרמנית: **Scharnhorst-Orden**) היה העיטור צבאי ברפובליקה הדמוקרטית הגרמנית. העיטור נוסד ב-17 בפברואר 1966. העיטור נושא את שמו של המצביא הפרוסי גרהרד פון שרנהורסט. העיטור הוענק על ידי מועצת ההגנה של גרמניה המזרחית על הצטיינות במשימות ההגנה על גבולות המדינה, בשיפור היכולות הצבאיות של המדינה ועל יצירת שיתוף הפעולה עם המדינות הידידותיות. העיטור הוענק לחיילי צבא העם הלאומי, חיילי משמר הגבול, עובדי משרד לביטחון המדינה, עובדי תעשיות צבאיות וחיילי צבאות ברית ורשה. ביחד עם העיטור הוענק גם פרס בסך 5,000 מארק מזרח גרמנים. העיטור בוטל לאחר נפילת חומת ברלין.
## עיצוב
העיטור יוצר בהתחלה מכסף בציפוי זהב. העיטור בנוי בחלקו הקדמי בצורת כוכב עם עגול ברקע כחול באמצע. בתוך העיגול נמצא דיוקנו של גרהרד פון שרנהורסט. מתחת לדיוקן ישנם שני פיגיונות מוצלבים. העיטור עונד על סרט בצבע תכלת, עם שני פסים מוזהבים בצדדים. החל משנת 1973 התחילו לייצר את העיטור מארד עם ציפוי זהב, במקום כסף מצופה זהב.
## קישורים חיצוניים

* תיאור של העיטור 

*
קטגוריה:גרמניה: עיטורים
קטגוריה:גרמניה המזרחית
טריונדה

שמאל|ממוזער|250px|כדור הטריונדה
ה**טריונדה** (באנגלית: **Trionda**) הוא כדור המשחק הרשמי למונדיאל 2026 שייערך בארצות הברית, מקסיקו וקנדה. הכדור מיוצר על-ידי חברת אדידס, שהיא אחת מהשותפות העסקיות הבכירות של פיפ"א וספקית כדורי המשחק הרשמיים לגביע העולם בכדורגל מאז 1970.
שנערך בברזיל. הכדור מיוצר על ידי חברת אדידס, שהיא אחת מהשותפות העסקיות הבכירות של פיפ"א וספקית כדורי המשחק הרשמיים לגביע העולם בכדורגל מאז 1970.

אדידס הציגה את הטריונדה ב-2 באוקטובר 2025.
## השם

השם "טריונדה" נוצר משילוב התחילית "tri-" בשפה האנגלית, שפירושה "שלוש", בהתייחס למספר המדינות המארחות את הטורניר, ומהמילה "onda" בשפה הספרדית, שפירושה "גל", ומכאן "גל משולש" או "שלושה גלים".
## קישורים חיצוניים

## הערות שוליים

קטגוריה:מונדיאל 2026